open-index/open-wikipedia-markdown huggingface dataset:
Daniel Silva (forfatter)

**Daniel Silva** (født 1960) er en amerikansk forfatter og journalist.

Silva har arbeidet som Midtøsten-korrespondent for UPI og produsent for CNN. Han debuterte i 1994 med den bestselgende spion-thrilleren *The Unlikely Spy*. Fra 1997 er han forfatter på heltid. Bøkene hans er oversatt til mer enn 25 språk.

## Bibliografi
* *The Unlikely Spy* (1996)
* *The Mark of the Assassin* (1998)
* *The Marching Season* (1999)
* *The Kill Artist* (2000)
* *The English Assassin* (2002)
* *The Confessor* (2003) 
* *A Death in Vienna* (2004)
* *Prince of Fire* (2005)
* *The Messenger* (2006)
* *The Secret Servant* (2007)
* *Moscow Rules* (2008) 

### Oversettelser til norsk

## Priser og utmerkelser
* The Barry Award for Best Thriller 2007, for *The Messenger*

## Referanser


## Eksterne lenker
*
Thistle Alpha

**Thistle Alpha** er en oljeplattform på britisk kontinentalsokkel, beliggende rundt 120 miles nordøst for Sumburgh på Shetland, 10-15 nautiske mil vest for grensen mellom Norge og Storbritannia. Operatør er Lundin Energy, mens selskapet Petrofac er ansvarlig for driften av plattformen.

## Referanser


‎
Sverre Leiro

**Sverre Leiro** (født 26. april 1947 på Voss) er en norsk næringslivsmann og tidligere konsernsjef og styremedlem i NorgesGruppen. Leiro var fra 2006 styremedlem i Terra-Gruppen, men trakk seg 23. november 2007 grunnet Terra-skandalen.

Leiro gikk først på landbruksfolkehøyskole på Mysen og hadde en kort utvekslingsperiode på en gård i Canada. Han studerte deretter økonomi og jus i Oslo.

Leiro ble ansatt i Stabburet AS, Fredrikstad i 1973. Han ble direktør i Stabburet-Nora i 1985. I perioden 1987 til 1991 var han administrerende direktør i Nora Foods og konserndirektør i Nora Industrier. Han ble administrerende direktør i Orkla ASA i 1991 med ansvar for næringsmiddel- og drikkevareområdet. I 1994 arbeidet han kort tid som konsernsjef i Hakon Gruppen i . Deretter, samme året, påtok han seg oppgaven med å etablere og drifte NorgesGruppen.

Leiro har hatt en rekke styre- og tillitsverv; blant annet innen bank og finans, elektro - og byggevarebransjen og flere typer kjedekonsepter. Han har også vært styremedlem i NHO.

Han var ordfører i representantskapet i Kreditkassen i 2000 når Nordea oppnådde konsesjon for å overta banken.

Leiro var også i en periode president i Hovedorganisasjonen Virke.

Sverre Leiro er sønn av Senterparti-politikeren Lars Leiro. 

## Referanser
Piggkutling

**Piggkutling** (*Buenia jeffreysii*) er en fiskeart i gruppen kutlinger.

## Beskrivelse
Piggkutlingen blir opptil 6&nbsp;cm lang og lever fra 5–330 meters dybde. Levesettet til piggkutlingen er lite kjent, men den er stort sett observert over mudder-, grus eller sandbunn. Den har to ryggfinner, den første har 6 piggstråler og den andre har en piggstråle og 8-9 bløtstråler. Hos hannfisken er andre piggstråle i første ryggfinne forhøyet. Bukfinnen har en piggstråle og 8-9 bløtstråler.

## Utbredelse
Piggkutlingen er utbredt i det nordøstlige Atlanterhavet, fra Spania og nordover til Norge, Færøyene og Island

## Litteratur
* 

* 

## Eksterne lenker
* 
*
Conn Iggulden

**Conn Iggulden** (født 24. februar 1971 i London) er en britisk forfatter som hovedsakelig skriver historiske romaner. I 2005 ga han ut den fjerde boken i bestselger-serien *Emperor*.

Iggulden ble født i 1971. Han gikk på skole i Northwood før han gikk videre på Merchant Taylors' School, Northwood. Han studerte engelsk språk ved Universitetet i London, og ble selv engelsklærer etter universitet. Han sluttet etterhvert for å skrive sin første roman: *The Gates of Rome* *(Romas porter)*. Han er gift, har tre barn og bor i Hertfordshire, England.

## ''Keiseren''-serien
Igguldens debutbok var *[[Keiseren (bokserie)#Romas Porter|Romas Porter]]*, den første av fem bøker i en serie med navnet *Emperor*. Serien er løselig basert på livet til Julius Cæsar, fra barndom (*Romas Porter*) til han ble forrådt og drept (*Krigens Guder*). De fire første bøkene ble oversatt til norsk av Elisabeth Bjørnson, mens bok nummer 5 ble oversatt av Inge Ulrik.

Serien ble utgitt i perioden 2003-2013 og har blitt generelt godt mottatt og solgt internasjonalt. Filmrettighetene har blitt solgt til Spitfire Productions.

# *[[Keiseren (bokserie)#Romas Porter|Romas porter]]*. Originaltittel:*The Gates of Rome*
# *[[Keiseren (bokserie)#Kongers Død|Kongers død]]*. Originaltittel: *The Death of Kings* 
# *[[Keiseren (bokserie)#Sverdets Mark|Sverdets mark]]*. Originaltittel: *The Field of Swords*
# *[[Keiseren (bokserie)#Krigens Guder|Krigens guder]]*. Originaltittel: *The Gods of War* 
# *Gudenes Blod*. Originaltittel: *The Blood of Gods*

## ''Conqueror''-serien
Etter å ha avsluttet *Emperor*-serien begynte Iggulden å samle stoff til sin neste romanserie, om den mongolske erobreren Djengis Khan. Første bok i denne serien ble gitt ut i 2007. Den er oversatt til norsk av Jørn Roeim.
# *Ulven fra steppene* (2009) Originaltittel *Genghis: Birth of an Empire*(2007)
# *Buens mestere* (2009) Originaltittel *Genghis: Lords of the Bow* (2008)
# *Knokler i sanden* (2010) Originaltittel *Genghis: Bones of the Hills* (2009) 
# *Et rike av sølv* (2011 Originaltittel *Khan: Empire of Silver* (2010)
# *Erobreren* (2012 Originaltittel *Conqueror* (2011)

## Andre arbeider
Sammen med sin bror Hal utga Iggulden i 2006 *[[The Dangerous Book for Boys]]* som spenner over en mengde temaer, som å bygge olabiler, binde knuter og lære om kjente slag. *The Dangerous Book for Boys* har solgt i over 500 000 eksemplarer i Storbritannia og ble i 2007 kåret til årets bok av Galaxy British Book Awards.

I mars 2006 publiserte Iggulden en novelle med tittelen *Blackwater*, som del av *Quick Reads* initiativet til Verdens bokdag 2006.

## Referanser


## Eksterne lenker
* 
* Conn Igguldens side hos utgiveren HarperCollins' nettsted
* Conn Igguldens side hos agent ''A.M. Heath & Company''
* Information about the 'Quick Reads' initiative on World Book Day 2006
* Conn Iggulden hos ''Fantastic Fiction''
Wintersun (album)

***Wintersun*** er debutalbumet til det finske melodic death metal-bandet Wintersun, utgitt 13. september 2004. Den japanske versjonen ble lansert med de tre originale demosporene.

## Sporliste
# «Beyond the Dark Sun»  – 2:38 
# «Winter Madness»  – 5:08 
# «Sleeping Stars»  – 5:41 
# «Battle Against Time»  – 7:03
# «Death and the Healing»  – 7:13 
# «Starchild»  – 7:54 
# «Beautiful Death»  – 8:16 
# «Sadness and Hate»  – 10:16 
#; Bonusspor på japansk utgivelse
# «Winter Madness» (demo) – 6:00
# «Beyond the Dark Sun» (demo) – 2:43
# «Death and the Healing» (demo) – 6:46

## Video
En kort musikkvideo for «Beyond the Dark Sun» ble utgitt med en lengde på 2:43,sangen var 2:38 lang. Musikkvideoen ble produsert av Maurice Swinkels i 2004. Musikkvideoen kan bli sett på nettstedet MetalFromFinland.com.

## Personell
### Medlemmer
* Jari Mäenpää – Vokal, Gitar, Bass, Keyboard
* Kai Hahto – Trommer
### Produksjon
* Trommer ble spilt inn på Tico Tico Studios i januar, 2004 av Ahti Kortelainen.
* Alt annet ble spilt inn på Sundi Coop Studios i april av Tuomo Valtonen.
* Mixet på Sonic Pump Studios i mai av Nino Laurenne.
* Mastered på Finnvox Studios i mai av Mika Jussila.
* All musikk og tekst er skrevet og komponert av Jari Mäenpää.
### Annet
* Plateomslag av Kristian Wåhlin.

## Eksterne lenker
* Musikkvideo – «Beyond the Dark Sun» på MetalFromFinland.com
*
Scriptorium

**Scriptorium** (flertall *scriptoria*) var rom i middelalderens klostre, der skrivermunker kopierte manuskripter. I motsetning til vanlig oppfatning viser kilder, bygningsrester og arkeologiske utgravninger at slike rom sjelden eksisterte, mesteparten av munkenes skriving foregikk i private rom eller i munkecellene. I moderne fagterminologi refererer *scriptoria* oftest til klosterets samlede skrifter, mer enn til et fysisk rom.

## Etyomologi
Scriptorium er fra latin og betyr «skrivestue», bokstavelig «sted for skriving». Ordet kommer fra middelalderlatin *script-*, *scribere* (å skrive), der *-orium* er intetkjønnsending i entall for adjektiver som beskriver steder. Derfor er scriptorium «et skrivested».

## Referanser


## Eksterne lenker
* «Scriptorium», *Catholic Encyclopedia*
Tangkutling

**Tangkutling** (*Gobiusculus flavescens*) er en fiskeart i gruppen kutlinger. Den blir opptil 6&nbsp;cm lang og lever fra overflaten og ned til 20 meters dybde. Den har to ryggfinner, den første har 6-8 piggstråler og den andre har en piggstråle og 9-11 bløtstråler. Bukfinnen har en piggstråle og 10-11 bløtstråler. Tangkutlingen har en karakteristisk svart flekk med gul ring rundt ved haleroten. Hannfisken har en slik flekk også under første ryggfinne. Hovedføden til tangkutlingen er forskjellige hoppekreps.

## Litteratur
* 
* 

## Eksterne lenker
* 
*
Agens (språkvitenskap)

I lingvistikk blir termen **agens** (fra latin *agere*, å handle) brukt om den deltakeren i situasjonen som utfører handlingen i situasjonen. Agens er også navnet til den semantiske rollen med samme definisjon.

På norsk blir vanligvis en situasjon beskrevet av en setning, handlingen av et verb i setningen og agens av en nomenfrase (NP). Et eksempel er setningen «Pål skrev boken», hvor Pål er agens. På visse språk er agens bøyd eller markert på en annen måte for å vise den grammatiske rollen, på japansk er f.eks. agens vanligvis markert med affikset |ga| (hiragana: が). 

Agens blir ofte sammenblandet med subjekt, men dette er to ulike konsept. Agens blir definert ved sitt forhold til verbet, mens subjektet er oftest er definert i forhold til informasjonsflyt, rekkefølgen til ordene og prominens i setningen. Subjektet sies å være grammatisk definert. Agens og subjekt kan ofte være samme ord, men det er lett å bytte om på en setning slik at agens ikke er subjekt. F.eks. kan man passivisere setningen nevnt ovenfor til «Boken ble skrevet av Pål», nå er «Boken» subjektet, mens Pål fortsatt er agens, siden Pål fortsatt har samme rolle i forhold til verbet (men ordet «Pål» har fått en annen grammatisk rolle i setningen).

Agensbegrepet er ganske enkelt å forstå, men notorisk vanskelig å definere. Typiske egenskaper ved agens er at referenten har vilje, er bevisst eller kan oppfatte, forårsake endringer i en tilstand, eller beveger seg. Lingvisten David Dowty tok med disse egenskapene i sin definisjon av en proto-agens, og foreslo at den nominale frasen med flest av proto-agens' egenskaper og færrest egenskaper til proto-patiens typisk vil være agens i en setning. Således unngår man å måtte velge en viss mengde nødvendige og tilstrekkelige egenskaper. F.eks. vil setningen «Energien hans overrasket alle» ha «energien hans» som agens, selv om referenten til denne nominale frasen ikke innehar alle de typiske agens-aktige egenskapene (oppfattelsesevne, bevegelse, vilje).

En litt nyere term som blir brukt er logisk subjekt, dette er den «mest prominente semantiske rollen» til et verb, og er ofte, men ikke alltid, det samme som agens. Logisk subjekt er en mer generell og nøytral term, og kan i en setning uten agens f.eks. referere til benefaktiv/malefaktiv, opplever eller mål. 

## Referanser
Melanerpes

* se tekst

***Melanerpes*** er en slekt spetter. Fuglene er mellom 15 og 18 cm store. Det vitenskapelige navnet er latin og betyr «mørk kryper» og viser til at mange av artene er ganske mørke og spettefuglenes tendens til å gå («krype») langs trestammen.

Mange av artene er svært sosiale og kan i noen tilfeller i kolonier. Slekten finnes bare i Amerika.

## Arter
* Hvitspett,  *Melanerpes candidus*
* Fluesnapperspett,  *Melanerpes lewis*
* Guadeloupespett,  *Melanerpes herminieri*
* Puertoricospett,  *Melanerpes portoricensis*
* Rødhodespett,  *Melanerpes erythrocephalus*
* Eikespett,  *Melanerpes formicivorus*
* Gullnakkespett,  *Melanerpes chrysauchen*
* Svartørespett,  *Melanerpes pucherani*
* Amazonspett,  *Melanerpes cruentatus*
* Gulstrupespett,  *Melanerpes flavifrons*
* Hvitpannespett,  *Melanerpes cactorum*
* Hispaniolaspett,  *Melanerpes striatus*
* Jamaicaspett,  *Melanerpes radiolatus*
* Gullkinnspett,  *Melanerpes chrysogenys*
* Gråbrystspett,  *Melanerpes hypopolius*
* Yucatanspett,  *Melanerpes pygmaeus*
* Rødkronespett,  *Melanerpes rubricapillus*
* Hagespett,  *Melanerpes hoffmannii*
* Kaktusspett,  *Melanerpes uropygialis*
* Mesquitespett,  *Melanerpes aurifrons*
* Lundspett,  *Melanerpes carolinus*
* Palmespett,  *Melanerpes superciliaris*

## Referanser


## Eksterne lenker
*
Sevjespetter

* furusevjespett
* kanadasevjespett
* rødbrystsevjespett
* rødnakkesevjespett

**Sevjespetter** (*Sphyrapicus*) er en slekt nordamerikanske spetter.

Som navnet antyder lever sevjespettene fortrinnsvis av sevje fra busker og trær. Insekter som tiltrekkes til sevjen som kommer til hullene sevjespettene har laget blir fanget og gitt til ungene i hekkesesongen.

Siden sevjespettene angriper levende trær, blir de ofte omtalt som plagearter.

## Arter
* Furusevjespett, *Sphyrapicus thyroideus*
* Kanadasevjespett, *Sphyrapicus varius*
* Rødnakkesevjespett, *Sphyrapicus nuchalis* 
* Rødbrystsevjespett, *Sphyrapicus ruber* 

## Eksterne lenker
*
Blind Archery Club

**Blind Archery Club** ble dannet i 2003, og platedebuterte med *[[The Union (Blind Archery Club)|The Union]]* i februar 2007.

Bandet er oslobasert og kommer fra Follo. De har spilt på festivaler som Norwegian Wood, Quartfestivalen, KlubbØYA og Lost Weekend, i tillegg til turnevirksomhet over hele landet.

Låta «Off The Deep End» nådde fjerdeplass på Hit40 vinteren 2007.

## Eksterne lenker
*
Heavy as a Really Heavy Thing

***Heavy as a Really Heavy Thing*** er debutalbumet til det canadiske metal-bandet Strapping Young Lad. Det ble utgitt 4. april 1995. Century Media Europe utga 12. juni 2006 en remasteret versjon av *Heavy as a Really Heavy Thing*, inkludert videoen for «S.Y.L.», flere bonusspor, og et 12-siders info-hefte.

## Sporliste
# «S.Y.L.» (Devin Townsend og Adrian White) – 4:47
# «In the Rainy Season» (Townsend og White) – 4:37
# «Goat» (Townsend) – 3:30
# «Cod Metal King» (Townsend) – 5:08
# «Happy Camper (Carpe B.U.M.)» (Townsend og White) – 3:00
# «Critic» (Townsend) – 4:07
# «The Filler – Sweet City Jesus» (Townsend) – 5:24
# «Skin Me» (Townsend) – 3:29
# «Drizzlehell» (Townsend) – 3:09
# «Satan's Ice Cream Truck» (Townsend) – 2:33
# «Japan» (Townsend og White)– 5:18  (Bonusspor på 2006-utgaven og den opprinnelige japanske utgaven)
# «Monday»  (Bonusspor på 2006-utgaven)
# «Exciter» (Rob Halford, Glenn Tipton) – 13:40  (Bonusspor på 2006-utgaven og den opprinnelige europeiske utgaven)
* 2006-utgaven inkluderer også videoen for «S.Y.L.»

## Musikere
*Devin Townsend – Gitar, vokalist, keyboard
*Adrian White – Trommer
*Christopher Meyers – Keyboard (spor 3 & 8)
*Jed Simon – Gitar (spor 6 & 8)
*Chris Bayes – Trommer (spor 6 & 7)
*Smokin' Lord Toot – Trommer (spor 4)
*Greg Price – Trommeprogrammering (spor 8 & 9)

## Eksterne lenker
* 
* ''Heavy as a Really Heavy Thing'' lyrics
Frøyas have

**Frøyas have** er en park på Skarpsno i Oslo. Parken har en rolig atmosfære og vanligvis få besøkende. Bandet deLillos feirer sitt 40-årsjubileum med konserter i parken 7. og 8. juni 2025.

## Beliggenhet og bebyggelse rundt
Parken avgrenses av Frøyas gate i vest, E18 langs Frognerkilen i syd, og Drammensbanen og bebyggelse i øst og nord. I østenden er det gangbru over E18 og gangvei til Skarpsnoparken, i vestenden inngang fra Frøyas gate.

Bygningen ved parken i vest er Drammensveien 102H, tegnet av arkitekt Ingvar Olsen Hjorth og oppført i 1899. Riksantikvar Harry Fett bodde her fra 1927 til 1938, noe som gav villaen tilnavnet «Villa Fett» og «Fett–villaen». Bygningen er i nyromansk stil, har tårn med krenelert topp og er godt synlig fra Frognerkilen og Bygdøy. I 1963 kjøpte rederiet Sigval Bergesen villaen, i 1992 bygget de på nytt inngangsparti og har siden brukt villaen til kontorer. Den andre villaen som ligger til parken har adresse 102B.

## Parkens historie og utforming
Parken er 13 dekar stor, et 3,2 dekar stort areal i vest er privat eiet, det øvrige kommunalt eiet privat. Parken er regulert til friluftsformål. Midt i parken er det lekeplass, og i nord og sydvest er det benker, i sydvest med vegetasjon rundt slik at det danner et eget rom.

Frøyas have ble opparbeidet som park i 1994, finansiert av Sigvald Bergesen, og fikk samme år navn etter den norrøne gudinnen Frøya.

I den sydvestlige delen av dagens parkområde sto en treetasjers leiegård som ble revet en gang i 1980-årene eller før 1992. Ved leiegården var det parkeringsplasser, som ble borte da parken ble skapt.

## Referanser


## Litteratur
* Kirsten Heiberg (red.): *Skarpsno. Fra løkke til fasjonabelt strøk.* Oslo, Skarpsno Vel, 1998

## Eksterne lenker
*
Fylkesvei 8068

**Fylkesvei 8068** går mellom Márkannjárga og Gálbbiiddearbmi i Karasjok kommune.

Frem til 2019 hadde veien betegnelsen fylkesvei 223 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Moelv Idrettspark

Moelv idrettspark er en idrettspark i Moelv by i Ringsaker. Idrettsanlegget brukes hovedsakelig av Moelven Idrettslag.
Moelv Idrettspark består av øvre bane, nedre bane, østre bane & Limtrehallen.
Moelven IL Friidrett har sine friidretts-fasiliteter ved nedre bane.
Øvre bane brukes av alle 11-er lag i Moelv og det er her A-laget spiller sine kamper i 3.divisjon.
I 2006 åpnet idrettslaget en flerbrukshall med kunstgress, Limtrehallen, i tilknytning til idrettsparken. I 2008 ble deler av parken pusset opp, herunder nyoppussede garderober, ny kiosk og nyoppusset tribune.

## Eksterne lenker
* Se Moelv Idrettspark på Stadionsiden.com
Framneshaven (Tinker’n)

**Framneshaven** (ofte kalt **Tinker'n** eller Tinkern) er en park på Skillebekk i Oslo. Parken danner en overgang til Filipstad, og ble oppgradert med nytt lekeområde i 2015.

## Parken
Parken er 8 mål stor og avgrenses av Framnesveien i vest, Munkedamsveien i nord, Framnes terrasse i øst og Drammenbanen i syd. Mot nord og vest i parken ligger et platå på en høyde. Ut mot Munkedamsveien står portnerboligen og portstolper. Fra høyden er det utsikt til Filipstad, innløpet til Frognerkilen og Bygdøy. 

Syd i parken går en gangbro over E18 til Filipstad. Den sydlige og østlige delen ligger lavere og er tettvokst med trær og busker som danner et tak når trærne har blader. Denne delen er ikke parkmessig opparbeidet.

Med midler fra Bydel Frogner og Sparebankstiftelsen DNB ble parken oppgradert i 2015, med en rekke lekeapparater på platået.

## Historie
Parken ligger på et område som hørte til løkken Nedre Skillebekk. Johan Collett kjøpte løkken i 1852 og fradelte den vestlige delen der det lå bebyggelse. På høyden bygget han en murvilla, ferdig cirka 1855, med hage foran. Drammensbanen, bygget i 1870, delte løkken i to. Villaen, som hadde adresse Munkedamsveien 92, ble kalt Tinker’n. 

I begynnelsen av 1960-årene var villaen hovedkontor for skipsreder Berge Sigvald Bergesen.  Resten av kontoret lå i Ottar Birtingsgate.

I 1974 sto villaen tom og ble tatt i bruk av husokkupanter. I 1978 ble tomten regulert til spesialområde bevaring. Kommunen hadde fortsatt ingen bruker til hovedbygningen da bygningen brant to ganger i 1981, og samme år ble den revet. Portnerboligen (som nå huser en barnehage) og portstolpene står fremdeles. I 1993 ble området regulert til friområde.

## Bilder

Fil:Framnes løkke OB.K0246.jpg|Framnes løkkeeiendom, Tinker'n. 
Fil:Framneshaven - barnehave.jpg|Den tidligere portnerboligen huser nå Portnerboligen naturbarnehage.
Fil:Framneshaven - portstolper.JPG|De gamle portstolpene inn til parken står fortsatt.


## Referanser


## Litteratur
* Oslo byleksikon 
* Per Erling Johnsen: «Bruk og bevar». I *[[St. Hallvard (tidsskrift)|St. Hallvard]]*, 2+3/1981, ss. 146-7. 

## Eksterne lenker
* 
* Portnerboligen naturbarnehage
*
Anne-Lise Seip

**Anne-Lise Seip** (født 6. november 1933 i Bergen), er tidligere professor i historie ved Universitetet i Oslo og spesialist på 1800-tallets norske sosial- og velferdshistorie. 

Hun tok hovedfag i 1966 og dr. philos. i 1974 med avhandlingen "Vitenskap og virkelighet; sosiale, økonomiske og politiske teorier hos T.H. Aschehoug 1845-1882". Hun var førsteamanuensis ved Kriminologisk institutt ved Universitetet i Oslo i 1974 og førsteamanuensis ved Historisk institutt 1975. Hun ble professor i moderne historie samme sted fra 1985. 

Anne-Lise Seip er særlig kjent for sitt arbeid med velferdshistorie. Hun har også vært opptatt av nasjonal identitet og nasjonsbygging. Hun er forfatter av *[[Aschehougs Norgeshistorie]]*, bind 8: Nasjonen bygges 1830-1870. I 2007 gav hun ut *Demringstid. Johan Sebastian Welhaven og nasjonen*, en biografi om forfatteren Welhaven, men også en beskrivelse av nasjonsdanningen fra 1830 og fremover. Seip har skrevet flere fagbøker og artikler om ulike emner. 

Anne Lise Seip var representant og vararepresentant for Sosialistisk folkeparti i herredsstyret i Bærum 1964-71. Hun var medlem av Kringkastningsrådet fra 1974 til 1981 og medieutvalget under Kirke- og undervisningsdepartementet i 1979.

Hun var gift med Jens Arup Seip.

## Bibliografi
### Artikler i Historisk tidsskrift
* *Morsøkonomi, familieøkonomi og samfunnsøkonomi. Barnetrygden i historisk perspektiv* Historisk tidsskrift 1989 68: 412-433 
* *Tokammerhøyre foran forfatningskampen i 1870-årene. En politisk gruppe på jakt etter lederskap og tilhengere* Historisk tidsskrift 1973 52: 138-157 
* *Forholdet mellom "Capitalen og Arbeidet" i gruvesamfunnet Røros 1851. Eilert Sundts undersøkelse, og de faglige og ideologiske forutsetninger for den* Historisk tidsskrift 1974 53: 389-407 
* *Om opprettelsen av Arbeiderbruk- og Boligbanken i sosialpolitisk perspektiv* Historisk tidsskrift 1975 54: 100-119 
* *Eilert Sundt og vekstideologiens dilemma* Historisk tidsskrift 1975 54: 316-346 
* *Velferdsstatens framvekst i Norge* Historisk tidsskrift 1979 58: 43-69 
* *Eilert Sundt og drømmen om "det tette samfunn". En studie i sosialpolitiske holdninger* Historisk tidsskrift 1981 60: 324-336 
* *Fattiglov og fattigvesen i mellomkrigstiden – et forsørgelsessystem under krise* Historisk tidsskrift 1987 66: 276-300 
* *Freidige og uforsagte diakonisser. Opposisjonsinnlegg ved Kari Martinsens doktordisputas* Historisk tidsskrift 1987 66: 400-418 

## Referanser


## Eksterne lenker

* Aina Schiøtz *[http://2001-10.prosa.no/artikkel.asp?ID=387 «Mitt levebrød speiler min politiske interesse». Anne-Lise Seip som historiker og sosialpolitisk premissleverandør] * Minibiografi i Prosa 06|08
Rødflekket kutling

**Rødflekket kutling** (*Thorogobius ephippiatus*) er en fiskeart i gruppen kutlinger. Den blir opptil 13&nbsp;cm lang og lever fra overflaten til 40 meters dybde. Den lever ofte i nærheten av klipper eller steder med store steiner. Rødflekket kutling har, som navnet tilsier, mørkerøde flekker på kroppen og hodet. Den har to ryggfinner, den første har 6-7 piggstråler og den andre har en piggstråle og 10-12 bløtstråler. Bukfinnen har en piggstråle og 10 bløtstråler. Ytterkanten på finnene er blå.

## Litteratur
* 
* 

## Eksterne lenker
* 
*
Avesta kommune

**Avesta kommune** er en kommune i Dalarnas län i landskapet Dalarna i Sverige. Kommunens administrasjonssenter ligger i Avesta.

## Tettsteder
Avesta kommune hadde fem tettsteder i 2010. I tabellen oppgis antall innbyggere per 31. desember 2010.

## Referanser
Decet Romanum Pontificem

***Decet Romanum Pontificem*** er navnet på den pavelige bulle hvorved pave Leo X ekskommuniserte Martin Luther. Den ble gitt den 3. januar 1521.

## Andre buller med samme navn
Det finnes i det minste to andre viktige pavelige buller med navnet *Decet Romanum Pontificem*: En datert 23. februar 1596 og gitt av pave Klemens VIII, og én datert 12. mars 1622, av pave Gregor XV.

## Bullen og dens kontekst
Bullen ble gitt en god stund etter at den seksti dager lange fristen som advarselsbullen *[[Exsurge Domine]]* hadde gitt Martin Luther for å gjøre avbikt. Den fristen utløp den 27. november 1520, etter at eksemplarer av den var blitt festet til kirkedørene til katedralene i Meissen, Merseburg og Brandenburg og etter at den tyske munken selv hadde mottatt originalbullen.

Det Luther gjorde, var å fullførte bruddet på en måte som var synlig for alle. I Wittenberg oppfordret Filip Melanchthon universitetsstudentene til å begi seg til Elsterporten, der de avsang «Requiem aeternam», drikkeviser og «Te Deum laudamus», hvorpå Luther satte fyr på bullen. Samtidig ble også de kirkelige rettsbøker brent.

Bullen *Decet Romanum Pontificem* fastslo at Luther nå var offisielt å betrakte som en heretiker, og likeså dem som anerkjente hans lære og hjalp ham i hans forehavender.

Paven reserverte til seg selv eneretten til å løse Luther fra bannet. Han oppfordret alle erkebiskoper, biskoper, domkapitler, kanniker og ordensforesatte til å bekjempe den lutherske vranglære og forsvare den katolske tro. Samme dagen bullen ble publisert, ble det sendt apostoliske skriv til erkebiskop Albrecht av Mainz (som var generalinkvisitor for hele Tyskland) og til de pavelige utsendinger Caracciolo og Eck der de ble gitt de nødvendige pavelige fullmakter til å kjempe imot og dømme alle gjenstridige tilhengere av det som senere ble kjent som lutherdommen.

## Opphevelse uaktuelt
Mot slutten av 1900-tallet bad lutheranere involvert i de bilaterale luthersk-katolske økumeniske samtaler om at ekskommunikasjonen av Martin Luther skulle oppheves. Men Pavestolens svar var at det ligger i sakens natur at man kun opphever ekskommunikasjoner så lenge den ekskommuniserte selv er i live.

## Eksterne lenker
* Bannbullen ''Decet Romanum Pontificem'',  Vatikanets hemmelige arkiv
* teksten til ''Decet Romanum Pontificem'' (Microsoft Word format)
Gagnef

**Gagnef** er et tettsted i Gagnef kommune i Dalarnas län i landskapet Dalarna i Sverige. I 2010 hadde tettstedet  innbyggere.

## Referanser
Barntrup

**Barntrup** er en by og kommune i den tyske delstaten Nordrhein-Westfalen i Regierungsbezirk Ostwestfalen-Lippe og hører til kretsen Lippe.

Barntrup ble grunnlagt av greve von Sternberg i 1317.

## Referanser


## Eksterne lenker
*
Fylkesvei 7976

**Fylkesvei 7976** går mellom Goahtejávri og Ávži i Kautokeino kommune.

Frem til 2019 hadde veien betegnelsen fylkesvei 2 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Klinkermurstein

**Klinkermurstein** er en type murstein som brukes i husbygging. 'Klinker' var betegnelsen på murstein som lå for nære flammene i ovnen når de ble brent. disse fikk en annen tekstur og farge og ble opprinnelig forkastet. Men på begynnelsen av nittenhundretallet oppdaget arkitekter disse mursteinene og fant at de var både fullt brukbare og hadde estetiske kvaliteter. Klinkermurstein ble en viktig ingrediens i den tyske mursteinsekspresjonismen (backsteinexpressionismus)

Ordet «Klinker» kommer muligens av «Klingende murstein».

## Referanser
Liberal Party of Australia

**Liberal Party of Australia** er et liberalkonservativt australsk politisk parti, som har eksistert siden 1944. Det ledes av . I regjeringsposisjon styrer partiet vanligvis i koalisjon med National Party of Australia.

I 2007 tapte John Howard og liberalpartiet valget mot Kevin Rudd og arbeiderpartiet.

## Føderale ledere av partiet
:*Vist kronologisk*

*1945 &ndash; Robert Menzies (Statsminister 1949-66)
*1966 &ndash; Harold Holt (Statsminister 1966-67)
*1968 &ndash; John Gorton (Statsminister 1968-71)
*1971 &ndash; William McMahon (Statsminister 1971-72)
*1972 &ndash; Billy Snedden 
*1975 &ndash; Malcolm Fraser (Statsminister 1975-83)
*1983 &ndash; Andrew Peacock (Første periode)
*1985 &ndash; John Howard (Første periode)
*1989 &ndash; Andrew Peacock (Andre periode)
*1990 &ndash; John Hewson 
*1994 &ndash; Alexander Downer
*1995 &ndash; John Howard (Andre periode) (Statsminister 1996-2007)
*2007 &ndash; Brendan Nelson
*2008 &ndash; Malcolm Turnbull
*2009 &ndash; Tony Abbott
*2015 &ndash; Malcolm Turnbull
*2018 &ndash; Scott Morrison

## Føderale nestledere av partiet
:*Vist kronologisk*

*1944 &ndash; Eric Harrison
*1956 &ndash; Harold Holt (Leder 1966-67)
*1966 &ndash; William McMahon (Leder 1971-72)
*1971 &ndash; John Gorton (Leder 1968-71)
*1971 &ndash; Billy Snedden (Leder 1972-75) 
*1972 &ndash; Phillip Lynch
*1982 &ndash; John Howard (Leder 1985-89 & 1995-2007)
*1985 &ndash; Neil Brown
*1987 &ndash; Andrew Peacock (Leder 1983-85 & 1989-90)
*1989 &ndash; Fred Chaney
*1990 &ndash; Peter Reith 
*1993 &ndash; Michael Wooldridge
*1994 &ndash; Peter Costello
*2007 &ndash; Julie Bishop
*2018 &ndash; Josh Frydenberg

## Kilder
*Gerard Henderson, *Menzies' Child: The Liberal Party of Australia 1944-1994*, Allen and Unwin, 1994
*Dean Jaensch, *The Liberals*, Allen and Unwin, 1994
*John Nethercote (ed.), *Liberalism and the Australian Federation*, Federation Press, 2001
*Marian Simms, *A Liberal Nation: The Liberal Party and Australian Politics*, Hale and Iremonger, 1982
*Graeme Starr, *The Liberal Party of Australia: A Documentary History*, Drummond/Heinemann, 1980

## Referanser


## Eksterne lenker
* 
*
Robert Helseth

**Robert Helseth** (1922–2015) var en norsk marineoffiser og viseadmiral.

Han var kommandør og sjef for Kysteskadren 1972, kontreadmiral 1973 og sjef for sjøstridskreftene i Nord-Norge frem til 1978, sjef for Sjøforsvarets forsyningskommando mellom 1978 og 1980 og øverstkommanderende i Sør-Norge til 1983.
## Referanser
Randi Helseth

**Randi Helseth** (født 9. februar 1905 i Oslo, død 24. september 1991) var en norsk sanger. Hun debuterte i 1934 som konsertsanger, og i 1938 som operasanger. Helseth var knyttet til Nationaltheatret, Den Nationale scene og Den norske opera, og opptrådte som solist både i Norge og i utlandet, blant annet USA. Hun var lærer for Solveig Kringlebotn.

Hun vant Musikkritikerprisen for 1949/1950. I mai 2000 ble Nina Sundbyes portrettbyste av henne i Ås avduket.

## Diskografi
* *Randi Helseth*. Pro Musica 1985

## Referanser


## Eksterne lenker
* 
*  Randi Helseth i Norsk musikkhistorisk arkiv
Fylkesvei 7784

**Fylkesvei 7784** går mellom Refsnes og Skjellvikneset i Kvæfjord kommune.

Fylkesveien går på østsiden av Austerfjorden, en fjordarm av Gullesfjorden. Den kommunale veien går videre inn til botnen av Austerfjorden, og videre ut igjen på vestsiden til Kjengsnes.

Frem til 2019 hadde veien betegnelsen fylkesvei 104 (Troms).

## Kommuner og knutepunkter

## Referanser




## Eksterne lenker

*Statens vegvesens vegliste 2012, fylkes- og kommunale veger Troms (s. 28-29)
*Harstad Tidende: Ras sperrer veien (29. mai 2012, besøkt 30. mai 2012)
* Vegvesenets vegkart
Helsestudio

Et **helsestudio** eller **treningsstudio** er et lokale hvor det drives fysisk trening i form av styrketrening med apparater og vekter og kondisjonstrening gjennom aerobic eller lignende. De fleste helsestudioer har tilknyttet instruktører, fysioterapeuter med mer.

Vanlige årsaker til å gå i helsestudio kan være ønske om å slanke seg, bodybuilding eller fysisk vedlikeholdelse.

Helsestudioer tilbyr alminnelligvis rådgivning via instruktører, som hjelper kundene med å tilrettelegge programmer, utføre øvelserne korrekt og eventuelt også legge en kostplan. Flere steder tilbys også annen service som fysiologisk massasje. Folk som trener i studioet er typisk tilknyttet et abonnement, men det tilbys normalt prøvetid, enten gratis eller mot betaling. Nybegynnere kan typisk også benytte seg av en personlig trener, men dette vil som regel være pålagt ekstra betaling per time. Noen studioer er spesielt rettet mot kvinners trening.

Områder til kondisjonstrening med tredemølle, romaskiner, stepmaskiner med mer er i moderne studioer supplert med TV-skjermer for å underholde utøverne under lengre øvelser. Flere studioer tilbyr også lagtrening, som anføres av en instruktør, og som blant annet hjelper til å holde deltagernes motivasjon og fremmøte stabilt. Lagtrening kan eksempelvis være sykling (spinning), bodybuilding, balansetrening med baller, aerobic, yoga, pilates med mer. Ofte er lagtreningen supplert med bakgrunnsmusikk for å holde en treningsrytme.

Det kan være mange motivasjonsfaktorer for trening. En gruppe studenter ved Handelshøyskolen i Bodø har gjennomført en undersøkelse for å kartlegge hovedmotivasjon til trening og begrunnelser for ikke å trene.
## Synonymer
Begrepet «treningsinstitutt» var utbredt i Norge på 1970-tallet. Det ble erstattet av «treningsstudio»-begrepet, i stor grad.

## Referanser
City (Strapping Young Lad-album)

***City*** er det andre albumet til det canadiske progressive ekstrem metal-bandet Strapping Young Lad. Det ble utgitt 11. februar 1997. Det fikk meget god kritikk etter utgivelsen, og betraktes fremdeles av mange å være gruppens beste album. 

Albumet ble gjenutgitt i 2007 med flere bonusspor og endret omslagsbilde.

## Sporliste
#«Velvet Kevorkian» (Townsend) – 1:17
#«All Hail the New Flesh» (Townsend) – 5:24
#«Oh My Fucking God» (Townsend) – 3:34
#«Detox» (Townsend) – 5:37
#«Home Nucleonics» (Townsend) – 2:31
#«AAA» (Townsend) – 5:21
#«Underneath the Waves» (Townsend) – 3:40
#«Room 429» (Cop Shoot Cop-coverversjon) – 5:21
#«Spirituality» (Townsend) – 6:34
#«Centipede» [Japansk bonusspor]
#«Home Nucleonics» ['96 Demo]
#«Headrhoid» [Gunt Demo]
#«Detox» ['96 Demo]
#«AAA» ['96 Demo]
#Detox Video [CD-ROM-spor]

Sporene 10-14 finnes bare på nyutgaven fra 2007.

### Musikere
*Devin Townsend – Vokal, Gitar
*Gene Hoglan – Trommer
*Jed Simon – Gitar nr.2
*Byron Stroud – Bass

## Eksterne lenker
* 
*  ''City'', tekster
Stabæk Support

**Stabæk Support** er en uavhengig supporterklubb som støtter Stabæk Fotball, stiftet i 2000 etter en sammenslåing av supporterklubbene Stabæk Support og Bærget det Blaa. Stabæk Supports faste møteplass er supporterpuben Onkel Blaa på Bekkestua, som de har vært deleiere i siden 2007. Stabæk Support passerte 1000 medlemmer i 2007 og økte til over 2000 i 2010.

## Tifo

Tifo-gruppen i Stabæk Support drives på frivillig basis og har stått bak en rekke arrangement på hjemmekamper. Gruppen har også bidratt til landslagstifo gjennom Norsk Supporterallianse. I 2006 vant Stabæk Support Gullblusset for beste tekstbanner.

## Referanser


## Eksterne lenker
* Hjemmeside
* Stabæk Satyren
* Tour The Force
Sjølingstad Uldvarefabrik

**AS Sjølingstad Uldvarefabrik** er en ullvarefabrikk fra 1894. Fabrikken ble nedlagt i 1984, men driften ble gjenopptatt for museumsformål i 1989. Sjølingstad Uldvarefabrik ligger i Lindesnes kommune cirka åtte kilometer vest for Mandal. Fabrikken drives som en del av Vest-Agder museet.

## Historie
AS Sjølingstad Uldvarefabrik ble konstituert som et uansvarlig aksjeselskap 15. september 1893. Fabrikkens grunnlegger, August Hoven (1852–1911), kom fra Hoven i Halse. Han var utdannet lærer og ble betegnet som dypt religiøs og inspirert av Hans Nielsen Hauge. Hoven kjøpte sitt første vannfall på Sjølingstad rundt 1890, og etablerte i 1891 Fredli Shoddyfabrik. Denne ble drevet parallelt med ullvarefabrikken helt fram til 1940-tallet.

Produksjonen ved Sjølingstad Uldvarefabrik startet i september 1894, med August Hoven som disponent. I 1910 måtte Hoven trekke seg tilbake på grunn av sykdom. Sønnen, Andreas Hoven (1879–1949), overtok da som disponent. Han hadde tidligere hatt mesterstillinger både i spinneriet og i veveriet. Andreas Hoven var også blant dem som hadde formell tekstilutdanning fra John Lennings vävskole i Norrköping. I 1949 døde Andreas Hoven og sønnen August d.y. overtok som fabrikkens disponent. En stilling han hadde helt fram til 1983.

Rundt fabrikken vokste det fram et lite industrisamfunn med arbeiderboliger, skole, butikk og ikke minst disponentbolig. Disse bygningene vitner i dag sammen med fabrikkbygningene om hvor viktig industristedet ble.

Styret valgte i 1984 etter nesten 90 år å innstille den ordinære driften på fabrikken.

## Museumsdrift
Siden 1989 har Sjølingstad Uldvarefabrik fungert som en *levende museumsfabrikk*. Etter at den ordinære driften ble lagt ned, vokste ideen om å bevare stedet som industrimuseum fram. På slutten av 1980-tallet åpna fabrikken som museum, men med produksjon på de gamle maskinene som et viktig ledd i formidlingen av industrihåndverk og industrihistorie. Sjølingstad Uldvarefabrik er en avdeling av Vest-Agder-museet IKS.

Arkivet etter Sjølingstad Uldvarefabrik oppbevares ved Statsarkivet i Kristiansand, hvor det ble deponert av museumsfabrikken.

## Se også
* Tekstilindustri

## Eksterne lenker
* 
* Vest-Agder-museet
* Hovedoppgave: Birgitte Sørensen ''Det sviver bra på Sjølingstad'' Økonomiske og sosiale utfordringer ved AS Sjølingstad Uldvarefabrik 1920-1940 
* Digitalt fortalt: «Til fargeriet med stamp og vask» (skrevet av Birgitte Sørensen, Vest-Agder-museet Sjølingstad Uldvarefabrik) (besøkt 16. februar 2012)
* Katalog til arkiv etter Sjølingstad Uldvarefabrik hos Statsarkivet i Kristiansand
Ludvig Helveg

**Ludvig Nicolaus Helveg** (1818–1883) var en dansk teolog og kirkehistoriker. Han var medredaktør av flere tidsskrifter, blant annet *For Litteratur og Kritik*.Som predikant og skribent hadde han stor innflytelse i grundtvigianske kretser.

## Referanser


## Eksterne lenker
* Biografi på Prosjekt Runeberg
Smedjebacken kommune

**Smedjebacken kommune** er en kommune i Dalarnas län i landskapet Dalarna i Sverige. Kommunens administrasjonssenter ligger i Smedjebacken.

## Tettsteder
Smedjebacken kommune hadde seks tettsteder i 2010. I tabellen oppgis antall innbyggere per 31. desember 2010.

## Noter


## Referanser
Red Cross Nordic United World College

**Red Cross Nordic United World College** (RCNUWC) er en av skolene til stiftelsen United World Colleges. Skolen ble grunnlagt i 1995, og ligger i Fjaler kommune i Sunnfjord. Områdeplan og bygningene ble tegnet av Arkitektgruppen CUBUS.

Skolen har ca. 200 studenter fra mer enn 90 ulike nasjoner. Flere av studentene er flyktninger og har bakgrunn fra land i krig og konflikt. Hvert år er det også representanter fra SOS Barnebyer. Etter to år med undervisning basert på International Baccalaureate (IB) Diploma Programme går de fleste over i høyere utdanning ved prestisjefylte universiteter verden over. Mange elever arbeider frivillig i Latin-Amerika, Afrika og Asia før de begynner videre studier. Skolen har internat, der elevene bor i femmannsrom i en "studentlandsby". Ca. 20 % av elevene er norske.

Skolen tilbyr sommerleir for barn i samarbeid med Røde kors og Lions Clubs International, og leirskole for norske skoleklasser.

## Referanser


## Eksterne lenker
*
Hemicellulose

**Hemicelluloser** er en gruppe av polysakkarider som forekommer i plantecellers vegger sammen med cellulose. De fikk sitt navn fordi man trodde de representerte trinn i dannelsen av cellulose. Eksempler på hemicellulose er xylander, som er oppbygd av D-xylose og mannaner. Hemicellulose danner både rette og forgrenede molekylkjeder, men kjedelengdene er betydelig mindre enn i cellulose, og sammenbyggingen av molekylene til større enheter skjer etter et mindre organisert mønster. Dette gjør hemicelluloser lettere løselige i forskjellige løsemidler enn cellulose.
David Hemmings

**David Hemmings** (1941–2003) var en britisk filmskuespiller og regissør. Han turnerte med English Opera Group som guttesopran, og hadde sin filmdebut i 1959. Hemmings fikk sitt gjennombrudd i Antonionis eksperimentelle film *[[Blow-Up]]* fra 1966. Senere gjorde han seg bemerket i rollen som Kong Alfred i ''Alfred den store'' og som hovedrolleinnehaver i den italienske giallofilmen *[[Deep Red]]* (1975).  

## Referanser


## Eksterne lenker
*
Brasiliansk jiu-jitsu

**Brasiliansk jiu-jitsu** (***BJJ***) er en kampsport som særlig fokuserer på grep og kamp på bakken.  Det er finnes et eget internasjonalt system av turneringer, både med fokus på kamp og teknikk. I tillegg er kampsporten dominerende innen submission wrestling og mye brukt i Mixed Martial Arts (MMA). 

## Historie
BJJ er basert på kodokan judo, som i 1914 ble kalt «Kano Jiu-Jitsu» etter grunnleggeren Jigoro Kano. Kodokan Judo ble bragt til Brasil i 1914 av den japanske judoutøveren Mitsuyo Maeda, og videreutviklet av Carlos Gracie og brødrene Oswaldo, Gastão, George og Hélio som etablerte Gracie Jiu-Jitsu-akademiet.

## Drakt og belter
Det trenes både med og uten drakt. Drakten består av en bukse og en overdel som ligner på en judogi. En BJJ-gi er laget av en overdel i kraftig bomull, og en bukse av enten RipStop eller bomull. De vanligste fargene er hvit, blå og svart, men i internasjonale turneringer (IBJJF) må deltakere i finalen for svart belte ha enten hvit eller blå gi. Det trenes også i mindre utstrekning uten overdel, bl.a. i Brasil. Valg av teknikk blir noe annerledes når man trener i bar overkropp, da det er mindre tøy som en kan gripe tak i.

Gradering (''obi'') av belter :
* Beltene ( japansk: ''obi'' ), går fra hvitt til blått til lilla til brunt til svart.

## Teknikk
En av hovedforskjellene på BJJ og judo er at BJJ har betydelig større vekt på bakkekamp (*ne-waza*).

Én treningsøkt består gjerne av:
* Nedrivninger (eng. take-down)
* Sparring, frysninger, og kamp på bakken

## BJJ internasjonalt
Internasjonale turneringer arrangeres av *Confederação Brasileira de Jiu-Jitsu*, også kalt *International Brazilian Jiu-Jitsu Federation* *(IBJJF)*, et foretak etablert av Carlos Gracie Jr. De arrangerer blant annet EM og VM. World Master 2025 fant sted i Las Vegas, USA.

## BJJ i Norge
Treningen i Norge er organisert i klubber, eller gymmer. Finske Marko Léisten var den som dro i gang sporten i Skandinavia. Før årtusenskiftet fantes det klubber i Kristiansand og Oslo. 

I Oslo var Scandinavian Brazilian jiu-jitsu Academy. John Olav Einemo fra klubben ble i 2000 første skandinav med VM-medalje. Nic Ruben Nikolaysen startet kurs i Holmestrand i 2000, og på Hønefoss i 2003. I Hønefoss lå fokus på tradisjonell ren brasiliansk Jiu-Jitsu og *[[submission wrestling]]*, men ikke det forbudte MMA.

Blant klubbene i senere år er Oslobaserte Roger Gracie Academy Norway, Frontline Academy og Yogui Brazilian Jiu-Jitsu Academy. 

## Referanser


## Se også
* Jiu-jitsu

## Eksterne lenker

* IBJJF | International Brazilian Jiu-Jitsu Federation

*
Nils Herlitz

**Nils Herlitz** (1888–1978) var en svensk historiker, jurist og konservativ politiker. 

Han var en av foregangsmennene for Nordisk råd, og president for rådet. Ble utnevnt til æresdoktor ved Universitetet i Oslo i 1961. Han utgav blant annet en avhandling om Karl XIIs historie. 

## Referanser
Casparyske bånd

**Det casparyske bånd** finnes i rota på planter, der det ligger rundt sentralsylinderen. Båndet ble først funnet av Robert Caspary (1865–1866), og fikk dermed navnet det casparyske bånd.

Det casparyske bånd består av en rekke endodermiceller, som er dekket med stoffet suberin. Suberin er et voksaktig stoff som er hydrofobt. Dette fører til at det casparyske bånd hindrer ukontrollert strømning av vann, ioner, mineraler og andre viktige stoffer planten trenger, siden vannet må diffundere gjennom cytoplasma i cellene. Båndet har også muligheten til å hindre tap av vann når det oppstår lavere vannkonsentrasjon i jorda enn i rota. Likevel kan Casparyske bånd i endodermis mest sannsynligivs laget av lignin, og inneholder ikke samme mengder suberin som man trodde tidligere.

På grunn av laget med suberin som ligger på utsiden av endodermicellene, blir vannet tvunget til å passere gjennom selve cellene og deres cellemembran på vei inn i planten. Det casparyske bånd styrer derfor mye av planters opptak av vann og andre stoffer, og er en svært viktig del av planten. Derfor er oppbygningen av det casparyske bånd noe av det første som skjer med en plante allerede i embryo.

## Referanser
Andreas Altermark

**Andreas Altermark** (født 25. januar 1981) er en nordnorsk teaterregissør med base i Bodø. Altermark har blant annet regissert Steigen Sagaspill i 2007. Altermark har regissert filmer, blant annet EFAN 2005 og Mot Slaktevekt 2009 (med blant andre Nils Ole Oftebro), begge skrevet av Geir Magne Pedersen. Andreas Altermark eier også en del av et filmselskap, Morrdi Produksjon AS.

## Dramalærer og -pedagog
Skoleårene 2011–2014 jobbet Andreas som vikar ved Firda vidaregående skule på Sandane, der han underviste i ulike dramarelaterte fag. I høstterminen 2014 ble Altermark fast ansatt ved skolen med det samme fagområdet som tidligere.

## Referanser




## Eksterne lenker
* Steigen Sagaspill 2007
Fylkesvei 7780

**Fylkesvei 7780** går mellom Holand og Flesnes i Kvæfjord kommune.

Frem til 2019 hadde veien betegnelsen fylkesvei 102 (Troms).

## Kommuner og knutepunkter

## Referanser




## Eksterne lenker

* Vegvesenets vegkart
Region Gotland

**Region Gotland**, før 2011 *Gotland kommune*, er den eneste kommunen i Gotlands län på Gotland i Sverige. Gotland kommune omfatter øyene Gotland samt omkringliggende øyer, hvorav de største er Fårö, Stora Karlsö, Lilla Karlsö og Gotska Sandön. Kommunens administrasjonssenter ligger i Visby.  Kommunens areal er 3183,7&nbsp;km² (3151,4&nbsp;km² land)

## Tettsteder
Region Gotland har 17 tettsteder. I tabellen oppgis antall innbyggere per 31. desember 2010.

## Vennskapsbyer
* Gozo, Malta
* Gammalsvenskby, Ukraina
* Slagelse, Danmark
* Mariehamn, Åland
* Soest, Tyskland
* Valkeakoski, Finland
* Tukums, Latvia
* Kragerø, Norge
* Saaremaa, Estland
* Rhodos, Hellas
* Lübeck, Tyskland

## Referanser
Vansbro kommune

**Vansbro kommune** er en kommune i Dalarnas län i landskapet Dalarna i Sverige. Kommunens administrasjonssenter ligger i Vansbro. Kommunen har ett kupert, skogkledd landskap med stort innslag av myrmark. Västerdalälven renner gjennom kommunen. Kommunen er en jord- og skogbrukskommune.

## Tettsteder

Vansbro kommune har fire tettsteder. I tabellen oppgis antall innbyggere per 31. desember 2010.

## Administrativ historie
Kommunens område tilsvarer sognene Järna, Nås og Äppelbo. I disse sognene ble opprettet ved kommunereformen av 1862 landskommuner med tilsvarende navn. Vansbro kommunale samfunn ble opprettet 21. april 1911 og oppløst ved utgangen av 1960. Kommunereformen av 1952 påvirket ikke inndelingen i området.

Vansbro kommune ble opprettet ved kommunereformen av 1971 ved sammenslåingen av Järna, Nås og Äppelbo landskommuner. Kommunen inngikk fra opprettelsen til den 1. september 2001 i Ludvika tingsretts rettskrets og deretter i rettskretsen til Mora tingsrett.

## Historie
Rundt Järna har det blitt funnet smeltovner for jernframstilling fra vikingtiden eller eldre, noe som viser at stedet hadde prosessert jern for lang tid, noe som antagelig også er opphavet til stedsnavnet Järna. 

Nås ble omtalt i skriftlige kilder i 1479, Järna og Äppelbo i 1417. Äppelbo var på 1690-tallet setet for Västerdal regiment.

Moderne jernverk ble ikke etablert før tidlig på 1800-tallet og hadde en kort historie før det ble avsluttet mot slutten av århundret. Industrien ble deretter dominert av trevareindustrien. Rundt 1900 var det tre store sagbruk bygd i byen. Da jernbanen ble bygd via byen Vansbro i 1898 ble industrien styrket.

Våpenskjoldet viser på blå bunn tegnet for jern, en øks som symboliserer treindustrien og et sverd.

## Referanser


## Eksterne lenker
* 
* Vansbro kommune
No Sleep ’till Bedtime

***No Sleep 'till Bedtime*** er et konsertalbum av det canadiske heavy metal-bandet Strapping Young Lad. Det ble spilt inn på konserter i Melbourne Australia 12. - 13. oktober 1997, og de sporene som finnes på platen er de eneste som ble spilt inn, fordi tapen tok slutt! Tittelen er en hyllest til Motörhead's konsertalbum *[[No Sleep 'til Hammersmith]]*.

## Sporliste
# «Velvet Kevorkian» – 2:42
# «All Hail the New Flesh» – 5:24
# «Home Nucleonics» – 2:24
# «Oh My Fucking God» – 3:40
# «S.Y.L.» – 4:53
# «In the Rainy Season» – 5:29
# «Far Beyond Metal» – 4:46
# «Japan» – 5:18
# «Centipede» – 7:56

## Musikere
*Devin Townsend – Vokal, Gitar
*Jed Simon – Gitar, Backingvokal
*Byron Stroud – Bass, Backingvokal
*John Morgan – Keyboard
*Gene Hoglan – Trommer

## Kilder
* 

## Eksterne lenker
*
Raskeste runde

I motorsport er **raskeste runde** den runden i et løp som kjøres på korteste tid. I noen serier, som A1 Grand Prix og GP2, får føreren som kjører den raskeste runden bonuspoeng. I Formel 1 fikk førerne inntil 1960 poeng for den raskeste runden. Michael Schumacher har den nåværende rekorden for flest raskeste runder med 76. Siden 2007 er DHL Fastest Lap Award blitt tildelt den føreren i Formel 1 som har flest raskeste runder i løpet av en sesong.

I Grand Prix Motorcycle Racing, eller MotoGP, får man ikke poeng for raskeste runde.  Giacomo Agostini har den nåværende rekorden for flest raskeste runder med 117.  Valentino Rossi, som fortsatt er aktiv kjører i serien, er på 4.-plass med 74 raskeste runder.

## Topp 10 i [[Formel 1]]
(førere i **uthevet skrift** er aktive kjørere)

## Topp 10 i Grand Prix Motorcycle Racing/[[MotoGP]]
(førere i **uthevet skrift** er aktive kjørere)